Ericu950/Stoicheia-meter-silver huggingface dataset:
Οὐ προσελεύσεται πρὸς σὲ κακά , καὶ μάστιξ οὐκ ἐγγιεῖ ἐν τῷ σκηνώματί σου .
καλὴν προσωποποιίαν ὁ προφήτης εἰσήγαγεν ·
ἀποδεξάμενος γάρ , ὅτι τῷ Θεῷ τὴν αἰτίαν ἀνέθηκε τῆς νίκης ὁ νενικηκὼς ἄνθρωπος , ἀλεῖψαι καὶ τοῖς λόγοις αὐτὸν τοῖς παροῦσιν εὐκόπησεν  ἐσκόπησεν  .
Οὐδὲ γὰρ μόνον φησὶ μὴ κατισχύειν αὐτοῦ κακά , ἀλλὰ μη δὲ ὅλως προσελεύσεσθαι , φόβῳ τοῦ ἐνοικοῦντος καὶ προασπίζοντος Θεοῦ ·
ὅνπερ ἑαυτοῦ Καταφυγήν , ἢ Οἰκητήριον , ὥσπερ οἱ ἄλλοι τῶν ἑρμηνευτῶν ἐκδεδώκασιν , ἔθετο .
Οὕτως ἀγαθὸν μέγα τὸ καταφεύγειν ἐπὶ Θεόν 0 .
διὸ καὶ Ἱερεμίας ἔλεγεν ·
Εὐλογημένος ὁ ἄνθρωπος ὃς πέποιθεν ἐπὶ Κύριον , καὶ ἔσται Κύριος ἐλπὶς αὐτοῦ 0 .
πῶς γὰρ οὐκ εὐλογημένος , ᾧ τὰ κακὰ μὲν οὐ δὲ ὅλως προσέρχεται , μάστιξ δὲ οὐκ ἐγγιεῖ τῷ σκηνώματι αὐτοῦ , τουτέστι , τῷ σώματι 0 ;
Οὕτω γὰρ αὐτὸ καὶ Παῦλος ἐκάλεσεν ·
καὶ γὰρ οἱ ὄντες ἐν τῷ σκήνει , στενάζομεν βαρούμενοι , ἐφ ᾧ οὐ θέλομεν ἐκδύσασθαι , ἀλλ ἐπενδύσασθαι ·
ἵνα καταποθῇ τὸ θνητὸν ὑπὸ τῆς ζωῆς 0 .
διατί δὲ οὐκ ἐγγιεῖ μάστιξ ;
ἐπειδὴ τὸ μαστίζεσθαι , τῶν ἁμαρτωλῶν ἴδιον 0 ·
ὁ δὲ καταφυγὼν ἐπὶ Θεόν , ἐν τοῖς ἁμαρτωλοῖς οὐκ ἔσται , καὶ εἰκότως οὐ μαστίζεται .
ὅτι τοῖς ἀγγέλοις αὐτοῦ ἐντελεῖται περὶ σοῦ , τοῦ διαφυλάξαι σε ἐν πάσαις ταῖς ὁδοῖς σου 0 .
Υἱὸς ἄρα Θεοῦ ὁ καταφεύγων ἐπὶ Θεὸν εὑρίσκεται ·
τοσαύτη γὰρ ἡ τῶν νῦν εἰρημένων ἀξία 0 ·
εἰς τὸν Χριστὸν ταῦτα ὁ Ἐναντίος ἐξέλαβεν , ἡνίκα βαλεῖν αὐτὸν ἄνωθεν κάτω πειράζων ἐξῄτησεν .
ὁρᾷς δὲ καὶ αὐτὸς ὡς οὐχ ἑνί φησιν ἀγγέλῳ , ἀλλὰ πολλοῖς τὸν Θεὸν περὶ τοῦ καταφυγόντος ἐπ αὐτὸν ἐντέλλεσθαι , ὥστε πάσας μὲν αὐτοῦ τὰς ὁδοὺς διαφυλάττειν , ἐπὶ χειρῶν δὲ αἴρειν , δηλαδὴ διαβαστάζειν .
Οὐ τοίνυν φρουροῦσι μόνον , ἀλλὰ καὶ χειραγωγοῦσι τοὺς εὐσεβοῦντας ἄγγελοι , ἵνα μὴ τοὺς πόδας προσκόψωσι ·
καὶ ὑπηρετεῖσθαι τὸν κάτω ὑπὸ τῶν ἄνω δυνάμεων ἔταξε , τιμῇ τῆς εἰκόνος , ἧς ὁ κάτω περίκειται .
σὺ δὲ καὶ ἀγγέλους θεοφόρους νόησον , τοὺς ἔχοντας τὴν τοῦ Θεοῦ γνῶσιν καὶ ἐν πάσαις ἡμᾶς ταῖς ὁδοῖς , τουτέστι ταῖς πολιτείαις , φυλάττοντας καὶ χειραγωγοῦντας , ἵνα μὴ τῷ λίθῳ τοῦ προσκόμματος καὶ τῇ πέτρᾳ τοῦ σκανδάλου προσκόψωμεν .
ὅτι γὰρ ἀγγέλους ἡμῖν ὁ Θεὸς τοὺς διδάσκοντας αὐτοῦ τὴν γνῶσιν καὶ ἀπαγγέλλοντας κατεστήσατο , ἄκουε τοῦ Μαλαχιὴλ λέγοντος ·
χείλη ἱερέως φυλάξεται γνῶσιν , καὶ νόμον ἐκζητήσουσιν ἐκ στόματος αὐτοῦ , ὅτι ἄγγελος Κυρίου παντοκράτορός ἐστιν .
τὰς πονηρὰς δυνάμεις διὰ τῶν εἰρημένων λογισμῶν αἰνίττεται , ἐν αἷς τῆς κακίας ὁ ἰὸς καθάπερ τοῖς ἑρπετοῖς ἀπόκειται 0 .
ὅθεν καὶ ὁ Κύριος ἔλεγεν ·
ἰδοὺ δέδωκα ὑμῖν τὴν ἐξουσίαν πατεῖν ἐπάνω ὄφεων καὶ σκορπίων καὶ ἐπὶ πᾶσαν τὴν δύναμιν τοῦ ἐχθροῦ .
ὁ τοίνυν πατῶν τὸν θυμόν , λέοντα πατεῖ ·
θυμικὸν γὰρ τὸ ζῶον 0 .
διόπερ καὶ Σολομών φησιν ·
ἀπειλὴ βασιλέως ὁμοία θυμῷ λέοντος 0 .
ὡσαύτως ὁ τὰς ἡδονὰς πατῶν καὶ τὴν ἄλλην κακίαν , ἀσπίδα καὶ βασιλίσκον πατεῖ καὶ δράκοντα .
Αἱ γὰρ ἡδοναὶ τῆς σαρκός , καὶ πᾶσα ἡ κατὰ τὸν βίον πονηρία , ἀναγκαίως τοῖς ἑρπετοῖς τοῖς συρομένοις εἰς τὴν γῆν παρεικάζεται .
τάχα δὲ βασιλίσκον κυρίως πατεῖ ὁ τὸν φθόνον πατῶν ὡς ἐν κακίᾳ βασιλεύοντα ·
ὁμοῦ δὴ καὶ τὸ ζῶον ὁ βασιλίσκος ἐν ὀφθαλμῷ τὸν ἰὸν ἔχειν , ὥσπερ δὲ καὶ οἱ βάσκανοι λέγονται 0 .
ὅτι ἐπ ἐμὲ ἤλπισε , καὶ ῥύσομαι αὐτόν ·
σκεπάσω αὐτόν , ὅτι ἔγνω τὸ ὄνομά μου .
ἐπειδὴ μεγάλα ὁ ψαλμῳδὸς ἐφθέγξατο , μικροῦ δὲ καὶ ἄπιστα , τὰς οὕτω πονηρὰς δυνάμεις καὶ ἰσχυράς , ὥστε λέοντι καὶ δράκοντι καὶ ἀσπίδι καὶ βασιλίσκῳ παραβάλλεσθαι , ἅπερ ὅλων ἐστὶ τῶν θηρίων χαλεπώτερα , ταύτας ὑφ ἡμῶν πατεῖσθαι φήσας , ἰδοὺ τὸν Θεὸν βεβαιοῦντα τὸ εἰρημένον παρέστησε , καὶ ὅπλον ἡμῖν ἄτρωτον τὴν εἰς αὐτὸν ἐλπίδα δεικνύοντα , ὑφ ἧς ῥυόμεθα μὲν τῶν ἐχθρῶν , εἰ φθάσαντες ὑπ αὐτὸν γενώμεθα 0 ·
σκεπόμεθα δέ , ὥστε μηκέτι παρ αὐτῶν ἐπιβουλεύεσθαι ·
μόνον ἐὰν τοῦ Θεοῦ ἐπιγνῶμεν τὸ ὄνομα , τουτ έστιν , εἰ αὐτῷ εὐγνωμόνως προσκυνήσωμεν ἔργῳ καὶ λόγῳ , γλώττῃ καὶ γνώμῃ , λογισμοῖς ἄρα καὶ πράξεσι 0 .
γινώσκει γὰρ βασιλέα οὐχ ὅστις μόνῃ τῇ ἀκοῇ παρέλαβεν , ἀλλ ὅστις αὐτῷ προσφέρεται , ὃν τρόπον χρηστῷ βασιλεῖ προσφέρεσθαι  δεῖ  .
κεκράξεται πρός με , καὶ ἐπακούσομαι αὐτοῦ .
τί δὲ τούτου μακαριώτερον , Θεὸν ἔχειν εἰς βοήθειαν ἕτοιμον , παρεσκευασμένον τοῖς ἐχθροῖς ἀντιτάττεσθαι 0 1 ;
μετ αὐτοῦ εἰμι ἐν θλίψει , ἐξελοῦμαι αὐτὸν καὶ δοξάσω αὐτόν .
Οὐκοῦν ἡ θλίψις οὐκ ἔτι θλίψις , ἀλλὰ χαρὰ καὶ δόξα διὰ τὸν συνοικοῦντα καὶ κοινωνοῦντα γίνεται , καὶ τοῖς θλίβουσιν εἰς τ οὐναντίον ὁ σκοπὸς περιίσταται .
ὥσπερ καὶ τῷ Ναβουχοδονόσορ , ἡνίκα τοὺς παῖδας τῇ καμίνῳ τοῦ πυρὸς ὡς διαφθείρων ἐνέβαλεν 0 ·
οἱ δέ , οὐ μόνον τῆς ἀπειληθείσης διαφθορᾶς ἐξήρθησαν , ἀλλὰ παρὰ τοῦ ἀπειλήσαντος τυράννου προσεκυνήθησαν .
μακρότητα ἡμερῶν ἐμπλήσω αὐτόν ·
τοῦ μέλλοντος αἰῶνος δηλαδὴ τὴν ἀπόλαυσιν 0 ·
ἡ γὰρ ἐνταῦθα τῶν ἀνθρώπων ζωὴ ὅση τις ἂν ᾖ , ἐλαχίστη πρὸς τὴν ἐκείνης σύγκρισιν 0 .
καὶ δείξω αὐτῷ τὸ σωτήριόν μου .
σωτήριον ἐρεῖς μέν , ὅτι καὶ τὴν σωτηρίαν , ἥνπερ οἱ πεπιστευκότες ἐπὶ Θεὸν ἐν ἐκείνῳ τῷ κριτηρίῳ σώζονται 0 ·
ἐρεῖς δὲ μάλιστα τὸν Χριστόν , ὅς ἐστι τοῦ Πατρὸς σωτήριον ·
ἐν αὐτῷ γὰρ τὸ γένος τὸ ἡμέτερον ἔσωσε .
τοῦτον ἡμῖν ἄρα δείξειν ὑπέσχετο ·
ἡ γὰρ τῶν εὐσεβούντων ἐλπίς , πρόσωπον αὐτὸν εἰς πρόσωπον  βλέπειν  , ὥσπερ καὶ Παῦλος Κορινθίοις ἐξέθετο 0 .
ψαλμὸς ᾠδῆς τῷ Δαυῒδ εἰς τὴν ἡμέραν τοῦ προσαββάτου ϟαʹ .
ἀνώνυμος ὁ ψαλμός , οὐκ ἀνεπίγραφος 0 ·
ἐπιγραφὴν μὲν ἔχει δηλοῦσαν τὴν ὑπόθεσιν , τὸ δὲ ὄνομα τοῦ μελῳδήσαντος ἔκρυψε .
καὶ τίς ἡ αἰτία , ἡ ἐπιγραφὴ δηλοῖ .
ἐπειδὴ γὰρ εἰς τὴν ἡμέραν τοῦ σαββάτου ἀπονεμηθεὶς ὁ ψαλμὸς οὗτος ἐτύγχανε , ὡς πάντων αὐτῶν τῶν ψαλμῳδῶν ᾀδόντων , εἰκότως 0 .
οὔ τε τῷ Δαυΐδ , ἀλλὰ οὐ δὲ τῷ Ἀσάφ , οὐ δὲ τῶν υἱῶν Κορέ , οὐ δὲ ἄλλου τινὸς  κοινὸς γὰρ ἦν  ἀναγέγραπται ·
ἐκείνου δήλου τυγχάνοντος , ὅτι τῷ Δαυῒδ καθάπερ καὶ τῶν λοιπῶν ψαλμῶν ἡ προφητεία διέφερεν 0 .
ἀγαθὸν τὸ ἐξομολογεῖσθαι τῷ Κυρίῳ , καὶ ψάλλειν τῷ ὀνόματί σου , Ὕψιστε 0 .
πῶς γὰρ οὐκ ἀγαθὸν ἐξομολογεῖσθαι τῷ ἀγαθῷ καὶ χρηστευομένῳ τοὺς ὁμολογοῦντας , οὐδαμῶς δὲ κολάζοντι 0 ;
Εἰδὼς γὰρ τὰ ἡμέτερα , ἡδέως ὅμως αὐτὰ παρὰ τῶν ὁμολογούντων διδάσκεται , ἐπικόψαι μὲν τοῖς ἐχθροῖς τὴν καθ ἡμῶν κατηγορίαν , ἡμᾶς δὲ δικαιῶσαι διὰ τῆς ὁμολογίας βουλόμενος .
δίκαιος γὰρ ἐν πρωτολογίᾳ ἑαυτοῦ κατήγορος 0 .
πλὴν ἀλλ ἀναγκαίως πρότερον ἐξομολογεῖσθαι , καὶ τότε ψάλλειν ἐκέλευσεν ·
ἐπειδὴ χρὴ τὸν Θεὸν ἀπὸ καρδίας ὑμνεῖν καθαρᾶς 0 .
πῶς δὲ ἄλλως τις τῶν ἁμαρτημάτων , ἀλλ  οὐ  ἢ  διὰ τῆς ἐξαγορεύσεως ἀπαλλαγεὶς καθαίρεται 0 ;
τί δέ , Ψάλλειν ἀγαθόν 0 ;
τουτέστιν ἐπωφελὲς καὶ χρήσιμον 0 .
τοῦ ἀναγγέλλειν τὸ πρωῒ τὸ ἔλεός σου , καὶ τὴν ἀλήθειάν σου κατὰ νύκτα 0 .
ἡμέρας καὶ νυκτὸς τὴν περὶ τοῦ Θεοῦ μελέτην ἐντέλλεται ·
πρωῒ γὰρ εἰπών , τὴν ἡμέραν ἐδήλωσε .
πλὴν ἀλλὰ τῇ νυκτὶ τὴν ἀλήθειαν μελετᾷν ἐπεκλήρωσε , φόβον ἡμῖν κατὰ τὸν καιρὸν ἐκεῖνον ἐμποιῶν καὶ κατάνυξιν , ἵν  ἐπειδήπερ ὡς τὰ πολλὰ τῇ νυκτὶ πρὸς ἡδονὰς καὶ βουλὰς οἱ πολλοὶ τῶν ἀνθρώπων ἀποκέχρηνται , ἀναμνησθέντες τοῦ Θεοῦ τὴν ἀλήθειαν φοβερὰν οὖσαν τοῖς ἁμαρτάνουσι , πάσης ἀτόπου πράξεως καὶ ἀθεμίτου διανοήσεως παύσωνται 0 ·
ἐὰν δέ τι καὶ πλημμελήσωσιν , ἐλθόντες εἰς τὸ πρωΐ , τουτ έστιν , ἡμέρας γενομένης , μηδαμῶς ἀπαγορεύσωσιν , ἀλλὰ τὸ τοῦ Θεοῦ μελετήσαντες ἔλεος , ἵδωσιν εἰς μετάνοιαν , ὑφ ἧς ἐλεεῖσθαι μόνης οἱ ἁμαρτωλοὶ δύνανται .
Εἶτα πῶς ψάλλειν , πῶς ἀναγγέλλειν ὀφείλομεν 0 ;
ἐν ψαλτηρίῳ δεκαχόρδῳ , μετ  ᾠδῆς ἐν κιθάρᾳ 0 .
ἐξ ἑκατέρας Διαθήκης , τῆς εὐαγγελικῆς καὶ νομικῆς , τὴν μελέτην εἶναι τῷ ψάλλοντι τὸ ἔλεος καὶ τὴν ἀλήθειαν βούλεται .
διὰ τοῦτο ψαλτηρίου καὶ κιθάρας ἐμνημόνευσεν ·
ἀλλὰ καὶ ψαλτήριον μὲν ἐνταῦθα δεκάχορδον εἰπών , τὴν νομικὴν Διαθήκην ᾐνίξατο ·
δέκα γὰρ ἐντολαὶ τῷ νόμῳ 0 .
ἐπεὶ δὲ τῇ κιθάρᾳ ἀπένειμε τὴν ᾠδήν , τὴν Καινὴν δὲ πάντως , περὶ ἧς αὐτὸς οὗτος ὁ ψαλμῳδὸς ἐν ἄλλῳ μέρει τῆς προφητείας ἔλεγεν 0 ·
ὁ Θεός , ᾠδὴν καινὴν ᾄσομαί σοι , ἐν ψαλτηρίῳ δεκαχόρδῳ ψαλῶ σοι ·
ἄρα τὴν εὐαγγελικὴν Διαθήκην αἰνίττεται .
τίνος δὲ χάριν ὀργάνοις διπλοῖς εἰς μελῳδίαν κέχρηται ;
ὅτι εὔφρανάς με , Κύριε , ἐν τῷ ποιήματί σου , καὶ ἐν τοῖς ἔργοις τῶν χειρῶν σου ἀγαλλιάσομαι .
διπλᾶ , φησίν , ἔχω τὰ ἀγαθά ·
διὰ τοῦτό μοι διπλᾶ τὰ τῆς δοξολογίας ἐσπούδασα ὄργανα .
Εὐφραινόμεθα γὰρ ἐν τῷ ποιήματι τοῦ Θεοῦ , ἐν τῷ κάλλει τοῦ οὐρανοῦ , ἐν τῇ ποικιλίᾳ τῶν ἄστρων , ἐν τοῖς ἀπὸ τῆς γῆς ἀγαθοῖς , ἐν τῇ ἐργασίᾳ τῆς θαλάσσης .
ταύτῃ γὰρ τῇ λέξει χαρακτηρίζειν ἡ θεία Γραφὴ σύμπαν τοῦτο τὸ ὁρώμενον εἴωθεν .
δηλοῖ δὲ Σολομὼν ἐν τῷ Ἐκκλησιαστῇ λέγων ·
ἔδωκα τὴν καρδίαν μου εἰς πᾶν ποίημα τὸ πεποιημένον ὑπὸ τὸν ἥλιον .
ἔργα τῶν χειρῶν τοῦ Θεοῦ , ἡμεῖς αὐτοί 0 .
Αἱ χεῖρές σου ἐποίησάν με , καὶ ἔπλασάν με , φησὶν αὐτὸς ἐν ἑτέρῳ ψαλμῷ .
φησὶ δὲ καὶ Ἡσαΐας ·
καὶ νῦν , Κύριε , πατὴρ ἡμῶν σὺ εἶ ·
ἡμεῖς δὲ πηλός , καὶ σὺ πλάστης ἡμῶν 0 1 ·
ἔργα τῶν χειρῶν σου πάντες ἡμεῖς 0 .
ἐπὶ τῇ κτίσει τοίνυν εὐφραινόμεθα , ὡς ἔχοντες αὐτῆς τὴν ἀπόλαυσιν ·
ἐφ  ἑαυτοῖς δὲ ἀγαλλιώμεθα ·
ὅπερ μεῖζόν ἐστι τοῦ εὐφραίνεσθαι , καὶ μάλα εἰκότως , ὅτι τυγχάνοντες πήλινοι κτῆσιν τοσαύτην εἰς ἀπόλαυσιν ἔχομεν 0 ·
ἔτι δὲ καὶ υἱοὶ τοῦ Ποιητοῦ χρηματίζομεν .
σφόδρα ἐβαθύνθησαν οἱ διαλογισμοί σου .
ἐμεγαλύνθη τὰ ἔργα τοῦ Θεοῦ , οὐκ αὐτὰ τῷ μεγέθει προκόψαντα , ἀλλ ἡμῶν τῇ περὶ αὐτὰ γνώσει προκοψάντων , καὶ δυνηθέντων αὐτῶν , ὅσον ἐγχωρεῖ , καταλαβεῖν τὸ μέγεθος ·
μᾶλλον δὲ δυνηθέντων γνῶναι περὶ αὐτῶν ὅτι πάρεστι  πέρ ἐστιν  ἀκατάληπτα .
ἀλλὰ μὴν καὶ οἱ διαλογισμοὶ αὐτοῦ , τουτ έστιν , αἱ περὶ ἡμῶν βουλαί , ἅπερ ἐφ ἡμῖν οἰκονομεῖ καὶ λογίζεται , τοσοῦτον ἐβαθύνθησαν , ὥστε τὸν Παῦλον λέγειν ·
ὦ βάθος πλούτου καὶ σοφίας καὶ γνώσεως Θεοῦ 0 !
ἀλλ ὥσπερ οἱ δίκαιοι διὰ ταῦτα δοξάζουσι καὶ τὸν Θεὸν ἐφ ἑαυτοῖς ὑπερβαλλόντως θαυμάζουσιν ·
οὕτως οἱ ἁμαρτωλοὶ διὰ τὴν ἄνοιαν ἐπ  αὐτοῖς , ἀλλὰ μὴν καὶ διὰ τὴν γενομένην ἐξ ἀνοίας προσκόπτουσιν ·
ἀνὴρ ἄφρων οὐ γνώσεται , καὶ ἀσύνετος οὐ συνήσει ταῦτα .
ἄφρονος γάρ ἐστι τὸ μὴ παραχωρεῖν τῇ σοφίᾳ τοῦ Θεοῦ , μη δὲ γινώσκειν , ὅτι πάντα μετὰ δικαιοσύνης κυβερνᾷ , μετὰ ἰσότητος διέπει , συμφερόντως οἰκονομεῖ , κ ἂν ἡμεῖς πρὸς καιρὸν τὰς τῶν γινομένων αἰτίας ἀγνοήσωμεν .
πόθεν δὲ ὅμως τὸ προσκόπτειν τοῖς ἀσυνέτοις γίνεται , τοῖς μετὰ ταῦτα ἐγνώρισεν .
ἐν τῷ ἀνατεῖλαι ἁμαρτωλοὺς ὡσεὶ χόρτον , καὶ διέκυψαν πάντες οἱ ἐργαζόμενοι τὴν ἀνομίαν , ὅπως ἂν ἐξολοθρευθῶσιν εἰς τὸν αἰῶνα τοῦ αἰῶνος 0 .
ἡ γὰρ τῶν ἀμαρτωλῶν ἀνατολή , τουτέστι , πρόσκαιρον ἔχει εὐπρέπειαν .
ἀνατολὴν δὲ αὐτὴν οὐ διὰ τὴν λαμπρότητα ἐκάλεσεν , ἀλλ  ἵνα μάθῃς ὅτιπερ αὐτὴν καὶ δυστυχίαι διαδέχονται , Ἀπατᾷ τοὺς ἀνοήτους καὶ ἄφρονας , καὶ περὶ Θεοῦ ὡς ἀπρονόητον καταλιπόντος τὸν κόσμον παρασκευάζει λογίζεσθαι , οὐ προσέχοντας , ὅτι εἰ καὶ ἀνατέλλουσιν ἁμαρτωλοί , ἀλλ  ὡσεὶ χόρτος , ὡς ἅμα τῷ ἀνθῆσαι μαραίνεσθαι , Πλὴν ἀλλὰ τῇ τούτων εὐπραγίᾳ πάντες οἱ τὴν ἀσέβειαν ἐργαζόμενοι διακύπτουσι 0 .
θαῤῥοῦντες γὰρ ἑαυτοὺς ἐμφανίζουσιν ·
ἡ παῤῥησία δὲ αὐτοῖς αἰτία ὀλέθρου αἰωνίου εὑρίσκεται ·
τοῦ γὰρ πράττειν τὰ κακὰ τὸ παῤῥησιάζεσθαι ἐπ αὐτοῖς χαλεπώτερον 0 .
σὺ δὲ Ὕψιστος εἰς τὸν αἰῶνα , Κύριε 0 .
πολλάκις μὲν εἴρηται αἰῶνα τὸν παρόντα βίον ὑπὸ τούτου μάλιστα τοῦ προφήτου προσαγορεύεσθαι , ἐν ᾧ φησιν εἶναι τὸν Θεὸν Ὕψιστον , τουτ έστιν , ἀκατάληπτον ·
τοῦτο γὰρ διὰ τοῦ ὕψους αἰνίττεται ·
ἀεὶ μὲν ὄντα , νῦν δὲ καὶ μᾶλλον 0 1 .
ἐν γὰρ τῷ μέλλοντι , εἰ καὶ μὴ τὸ πᾶν , πολὺ δὲ ὅμως , ὡς πρὸς τὴν παροῦσαν γνῶσιν , τῶν κριμάτων τοῦ Θεοῦ καταληψόμεθα 0 1 .
διόπερ καὶ Παῦλός φησιν ·
ἐκ μέρους γινώσκομεν , καὶ ἐκ μέρους προφητεύομεν ·
ὅταν δὲ ἔλθῃ τὸ τέλειον , τότε τὸ ἐκ μέρους καταργηθήσεται Ἄρτι γινώσκω ἐκ μέρους , τότε δὲ ἐπιγνώσομαι , καθὼς ἐπεγνώσθην .
Ὅτι ἰδοὺ οἱ ἐχθροί σου , Κύριε , ὅτι ἰδοὺ οἱ ἐχθροί σου ἀπολοῦνται , καὶ διασκορπισθήσονται πάντες οἱ ἐργαζόμενοι τὴν ἀνομίαν 0 .
διὰ τοῦτό , φησι , νῦν οὐ δυνάμεθα τοῦ Θεοῦ καταλαβεῖν τὰ κρίματα , ἐπειδὴ οἱ ἐχθροὶ αὐτοῦ , δηλαδὴ οἱ ἁμαρτωλοί , ἐν τῷ μέλλοντι αἰῶνι ἀπόλλυνται ·
καὶ τότε πάντες οἱ ἐργαζόμενοι τὴν ἀνομίαν σκορπίζονται ·
ὥστε νῦν συνηγμένων αὐτῶν καὶ ἑστώτων , καὶ μήπω λαχόντων τὴν χρεωστουμένην τοῖς ἁμαρτωλοῖς ἀπώλειαν , ἀπατῶσί τινες αὐτοὺς καὶ σφάλλουσιν , ὡς οὐ δίκην δώσουσιν , οἷς ἰκανὴ καὶ ἀπ ἐντεῦθεν δίκη , ὅτι ἐχθροὶ τοῦ Θεοῦ προσαγορεύονται 0 ·
ἀπειλὴ δὲ μεγίστη , τὸ μὴ μόνον ἀπόλλυσθαι , ἀλλὰ γὰρ καὶ σκορπίζεσθαι 0 .
μάτην τοιγαροῦν συγγενείας ἑαυτοῖς καὶ φιλίας τὰς ἐπὶ κακίᾳ συγκροτουμένας  συνάγουσιν  , ἀγνοοῦντες ὡς οὐδὲν τούτων ἑστάναι μέχρι πολλοῦ δυνήσεται , τοῦ Θεοῦ πᾶσαν συναγωγὴν παρανόμων σκορπίζοντος .
καὶ ὑψωθήσεται ὡς μονοκέρωτος τὸ κέρας μου , καὶ τὸ γῆράς μου ἐν ἐλέῳ πίονι 0 .
μονοκέρωτες μέν εἰσιν οἱ δίκαιοι , Χριστὸς δὲ κατ ἐξοχήν , ἑνὶ κέρατι τῷ σταυρῷ πρὸς τὰς δυνάμεις τὰς ἐναντίας χρησάμενος 0 .
Οὗτος ἡμῖν κέρας τὴν εἰς αὐτὸν πίστιν κατὰ τῶν ἀντιτεταγμένων δεδώρηται ·
ὅπερ ἀνάλογον τῷ Δεσποτικῷ κέρατι , δηλαδὴ τῷ σταυρῷ 0 1 .
τὸ ὕψος ἔχει .
καθάπερ γὰρ ὁ σταυρὸς διὰ παθημάτων ἐδοξάσθη , οὕτως καὶ ἡ τῶν εὐσεβούντων πίστις διὰ διωγμῶν ὑψοῦται καὶ διὰ παθημάτων δοξάζεται .
ἀλλὰ μὴν καὶ τὸ γῆρας ἡμῶν , τουτέστι , τὰ ἔσχατα ἐν ἐλέῳ πίονι ὑψοῦται .
ἐν ἐσχάτοις γὰρ καιροῖς ὁ δαψιλῶς ἡμᾶς ἐλεῶν καὶ φιλοτίμως ἀπήντησεν , ὥστε ἁμαρτωλοὺς καὶ τελώνας εἰς τὴν αὑτοῦ βασιλείαν προτρέπεσθαι .
καὶ ἐπεῖδεν ὁ ὀφθαλμός μου ἐν τοῖς ἐχθροῖς μου ·
καὶ ἐν τοῖς ἐπανισταμένοις ἐπ ἐμὲ πονηρευομένοις ἀκούσεται τὸ οὖς μου .
ἐπειδὴ τοὺς δαίμονας ἐχθροὺς ἡμετέρους εἶναι ὁ λόγος πολλάκις ὡρίσατο , ἐπεῖδεν ὁ ὀφθαλμὸς ἡμῶν ἐν τούτοις τὴν τῶν εἰδώλων πτῶσιν θεωρῶν , τῶν ναῶν τὸν ἐμπρησμόν , τῶν βωμῶν τὴν καθαίρεσιν , ἐν οἷς ἡμᾶς εἰς θάνατον ἐσαγήνευσαν .
κατὰ τούτων καὶ τὸ οὖς ἡμῶν ἀκήκοεν ὅσα περὶ αὐτῶν ἔσεσθαι κατὰ τὸ μέλλον ὁ Ἰησοῦς ἠπείλησεν ·
οὕτω γὰρ αὐτὰ τεθεάμεθα .
τί δέ ἐστι ταῦτα ;
ὅτι τὸ πῦρ τὸ αἰώνιον ἡτοίμασται τῷ διαβόλῳ καὶ τοῖς ἀγγέλοις αὐτοῦ 0 .
καλῶς δὲ αὐτοὺς ἐπανισταμένους ἐκάλεσε , δεικνὺς ὅτι τοσοῦτον αὐτῶν ὅσον οἰκετῶν δεσπόται διαφέρομεν 0 .
ἀλλ ἐὰν ῥᾳθυμήσωμεν , ἠσθενηκότας ὁρῶντες ἢ καὶ ὅλως καθεύδοντας , ὃν τρόπον οἰκέται δεσπόταις ἀσθενοῦσιν , καθεύδουσιν , ἐπανίστανται .
δίκαιος ὡς φοῖνιξ ἀνθήσει , ὡσεὶ κέδρος ἡ ἐν τῷ Λιβάνῳ πληθυνθήσεται 0 .
Οὐ μάτην τῷ φοίνικι παρεικάζει τὸν δίκαιον , ἀλλ  ἐπειδὴ μικρὸν μὲν αὐτοῦ μέρος ἐν τῇ γῇ , ὑπὲρ γῆν δὲ τὸ πᾶν , ἀλλὰ μὴν καὶ ὁ καρπὸς εἰς τὸ τρυγηθῆναι τοῖς θηρίοις διὰ τὸ δύσβατον τοῦ φυτοῦ καὶ ὑψηλὸν ἀδύνατος 0 1 .
πρὸς τούτοις οὐδὲν ἀπόβλητον ὁ φοῖνιξ , πᾶν δὲ χρειῶδες κέκτηται 0 ·
ὧν ἕκαστον ἀναλαβὼν εἰς τὸν δίκαιον , θαυμάσεις τὸ ἀπαραλλαγὲς τῆς εἰκόνος καὶ γνήσιον .
ἀλλὰ μὴν καὶ νίκης τοῖς ἀθλοῦσιν ἢ τοῖς τρέχουσι σύμβολον τὰ βαΐα τῶν φοινίκων δίδοται ·
ὥστε οὐκ ἄλλως στεφανωθῆναι κατὰ τὸ μέλλον , ἀλλὰ διὰ τῆς δικαιοσύνης δυνάμεθα .
ὅθεν καὶ Παῦλος ἔλεγε ·
λοιπὸν ἀπόκειταί μοι ὁ τῆς δικαιοσύνης στέφανος , ὃν ἀποδώσει μοι ὁ Κύριος ἐν ἐκείνῃ τῇ ἡμέρᾳ , ὁ δίκαιος κριτής .
καὶ τίνος ἐρεῖς χάριν , Ὡσεὶ κέδρος ἐν τῷ Λιβάνῳ πληθυνθήσεται ;
ἐπειδὴ τῶν ἐθνῶν ὁ Λίβανος διὰ τὴν ἀκαρπίαν τῶν κέδρων χαρακτὴρ ὑπάρχει καὶ σύμβολον ·
ἀλλ  ὅμως καὶ ἐν τοῖς ἔθνεσιν ἡ τοῦ Θεοῦ δικαιοσύνη πληθύνεται .
πολλοὶ μὲν γὰρ προφῆται , πολλοὶ δὲ πατριάρχαι , καὶ ἕτεροι θεοφόροι καὶ δίκαιοι ἐκ τοῦ Ἰσραὴλ γεγόνασιν 0 1 ·
ἀλλ ἐπλεόνασαν τὸν τούτων ἀριθμὸν οἱ ἐκ τῶν ἐθνῶν ἀναδειχθέντες μάρτυρες , ἐν οἷς εἰς πλῆθος ἡ τοῦ Θεοῦ δικαιοσύνη προέκοψεν .
ἀλλὰ καὶ πῶς ἐπλεόνασεν ἐν τοῖς ἑξῆς καταμάνθανε ·
ἢ ὅτι ὁ φοῖνιξ τὸ ἄνθος λευκὸν ἔχει , καὶ τὸν καρπὸν αὐτοῦ , ἕως ἄωρός ἐστι , κεκρυμμένον φυλάσσει 0 ·
ἐπὰν δὲ τοῦτον ἐκθρέψαι βουληθῇ , ἔξω παραδεικνύει ·
οὕτω καὶ ὁ δίκαιος , τὰς ἀρετὰς πρότερον λανθάνειν σπουδάζων , ἐπὰν εἰς τὸ τέλειον ἔλθῃ , αὐταὶ ἑαυτὰς φανεροῦσι .
ἀντὶ τοῦ , Πεφυτευμένοι , Μεταφυτευθέντες ἕτεροι τῶν ἑρμηνευτῶν ἐκδεδώκασιν ·
ὥστε εἶναι σαφές , οὐ τὰς ἁπλῶς κέδρους , ἀλλὰ τὰς ἐκ τῆς πλάνης μεταφυτευθείσας ἐν τῷ οἴκῳ τοῦ Θεοῦ 0 ·
περὶ οὗ Παῦλος ἔγραφε πρὸς Τιμόθεον ·
ἵνα εἰδῇς πῶς δεῖ ἐν οἴκῳ Θεοῦ ἀναστρέφεσθαι , ἥτις ἐστὶν Ἐκκλησία Θεοῦ ζῶντος .
ἢ ὅτι ὁ Λίβανος ὄρος ὢν εἰδωλολατρείας , ἕως μὲν ἔχει τὰς κέδρους ἐκεῖσε , διαβάλλει αὐτὰς ἡ Γραφή ·
ἐπὰν δὲ μετατεθῶσιν εἰς οἰκοδομὰς ἁγίου ναοῦ , ἐπαινεῖ αὐτάς .
σολομὼν γὰρ ἐκ τούτων εἰς τὸν τοῦ Κυρίου ναὸν ἔλαβεν .
ἐν ταῖς αὐλαῖς τοῦ Θεοῦ ἡμῶν ἐξανθήσουσι ·
δηλαδὴ ἐν ταῖς ἀνὰ μέρος Ἐκκλησίαις 0 .
Οἶκον γὰρ τοῦ Θεοῦ περιεκτικῶς τὴν καθόλου Ἐκκλησίαν προσηγόρευσεν ·
ἢ καὶ οἶκος τοῦ Θεοῦ ὁ νόμος , εἰς ὃν οἱ ἀπὸ τῶν ἐθνῶν ἀπὸ τῆς πολιτευσαμένης παρ αὐτοῖς ἀνομίας μεταφυτευθέντες ἐν ταῖς αὐλαῖς τοῦ Θεοῦ , δηλαδὴ ἐν ταῖς ἐντολαῖς ἐξανθεῖν καὶ καρποφορεῖν ἔλαχον 0 .
ἔτι πληθυνθήσονται ἐν γήρει πίονι .
Οὐκ ἔστι , φησίν , αὐτῶν ἡ εὐθηνία πρόσκαιρος .
μήποτε τοῦτό τις περὶ τῶν ἐθνῶν διὰ τὸ ἐξανθῆσαι στοχάσηται ·
ἀλλ ἐν γήρᾳ λιπαρῷ πληθύνονται καὶ προκόπτουσι ·
τοῦ γὰρ χρόνου προϊόντος πληθύνεται τῶν ἐθνῶν ἡ εὐσέβεια .
καὶ εὐπαθοῦντες ἔσονται τοῦ ἀναγγεῖλαι .
ὅτι εὐθὺς Κύριος ὁ Θεὸς ἡμῶν , καὶ οὐκ ἔστιν ἀδικία ἐν αὐτῷ 0 .
ὁρᾷς δὲ ἀπὸ τοῦ εὐπαθεῖν , τουτ έστιν , ἀπὸ τοῦ σφριγᾷν καὶ ἀκμάζειν , εἰς ζῆλον προκόπτουσιν .
ἢ καὶ εὐπαθεῖν ἐπὶ τῶν πιστῶν κυρίως λεχθήσεται , τὸ παθεῖν εὐκόλως ὑπὲρ τούτου , εἰς ὃν καὶ πεπιστεύκασι .
τοιγαροῦν τὸ εὐθὲς τοῦ Θεοῦ ἐν τῷ εὐπαθεῖν ἀναγγέλλουσι , καὶ ὅτι οὐκ ἔστιν ἀδικία ἐν αὐτῷ .
ὡς γὰρ εὐθὴς καὶ δίκαιος , στεφανοῖ τοὺς ὑπὲρ αὐτοῦ πάσχοντας , καὶ βραβείων αὐτοῖς ἐξαιρέτων μεταδίδωσι 0 .
πλὴν ἀλλὰ καὶ ἡμεῖς τὸ εὐθὲς τοῦ Θεοῦ ἐπιστάμενοι , εὐθεῖς καὶ πρὸς αὐτὸν καὶ πρὸς τὸν πλησίον γενώμεθα .
μή τε τὰς ἀρετὰς ἐν ὑποκρίσει μετερχόμενοι , μή τε τῷ ἀδελφῷ δόλον ἐργαζόμενοι ·
οὐκ ἔστι γὰρ ἀδικία ἐν αὐτῷ τῷ ἡμετέρῳ κριτῇ , ἀλλ ἑκάστῳ κατὰ τὴν πρᾶξιν οἰκονομεῖ τὸ κριτήριον .
Αἶνος ᾠδῆς τῷ Δαυῒδ εἰς τὴν ἡμέραν τοῦ προσαββάτου , ὅτε κατῴκιστο ἡ γῆ .
Οὗτος παρ Ἑβραίοις ὁ ψαλμὸς ἀνεπίγραφος 0 ·
ἐπιγέγραπται δὲ τοῖς Ἑβδομήκοντα , οἵτινες αὐτὸν εἰς τὸν ὄντως Δαυΐδ , τὸν ἱκανὸν χειρί , δηλαδὴ τὸν Χριστὸν  τοῦτο γὰρ ὁ Δαυῒδ ἑρμηνεύεται  , ἐκλαβεῖν ἠβουλήθησαν .
ἐπειδὴ πρὸς ἔπαινον τῷ Χριστῷ , ὁμοῦ δὲ καὶ ᾠδὴν τὰ τῆς προφητείας τῆς ἐχομένης σύγκειται 0 .
τὰ γὰρ προοίμια τῆς ἐπιγραφῆς ἐν τοῖς ἀκριβεστέροις τῶν ἀντιγράφων οὐ φέρεται ·
ὅθεν αὐτοῖς οὐ δὲ χρῆναι προσθεῖναι τὴν ἑρμηνείαν ᾠήθημεν .
κύριος ἐβασίλευσεν , εὐπρέπειαν ἐνεδύσατο ·
ἐνεδύσατο Κύριος δύναμιν , καὶ περιεζώσατο .
καὶ πότε ὁ Θεός , ἐρεῖς , ὁ πρὸ αἰώνων βασιλεύς , τῆς βασιλείας ἤρξατο ;
ποίαν δὲ ὅλως εὐπρέπειαν ἐνεδύσατο , αὐτὸς ὑπάρχων εὐπρέπεια ;
Εἰ γὰρ ὁ οὐρανὸς καλὸς τοσοῦτον , ὥστε εἶναι ἀκόρεστος , τὸ δὲ αὐτὸ καὶ τὰ ἄστρα καὶ τὰ λοιπὰ στοιχεῖα τῆς κτίσεως , πῶς οὐχ ὑπερβαλόντως καὶ κατ οὐσίαν εὐπρεπὴς ὁ τοσαύτην δημιουργήσας εὐπρέπειαν 0 1 ;
ἀλλὰ σαφῶς προφητεύει τοῦ Κυρίου τὴν σάρκωσιν .
τούτου γὰρ ἡ σὰρξ εὐπρέπεια δικαίως ὀνομάζεται ·
πρῶτον μέν , ὡς εἰκόνα ἔχουσα τὴν αὐτοῦ 0 1 ·
ἔπειτα , ὡς ἀναμάρτητος 0 ·
πρὸς τούτοις , ὅτι ἔπρεπεν αὐτῷ ὡς ἀγαθῷ καὶ φιλανθρώπῳ τὸ ἐφ ἡμῖν μυστήριον 0 ·
ὅθεν αὐτὸν ὡραῖον κάλλει παρὰ τοὺς υἱοὺς τῶν ἀνθρώπων ἐν ἑτέρῳ ψαλμῷ τὸ Πνεῦμα προσηγόρευσε .
ταύτην οὐ μόνον εὐπρέπειαν αὐτοῖς , ἀλλὰ καὶ δύναμιν , οὐχ ὅτι δύναμιν ἐξ αὐτῆς ὁ δυνατὸς προσέλαβεν , ἀλλ ὅτι τὴν ἑαυτοῦ δύναμιν ἀγνοουμένην τῷ κόσμῳ δι αὐτῆς ἐνεφάνισεν 0 .
ἀλλὰ καὶ  τῷ  ἐνδύσασθαι τὸ περιζώσασθαι ἀναγκαίως προσέθηκε , δηλῶν ὡς οὐ μόνον ἀνέλαβε δούλου μορφήν , ἀλλὰ τοσοῦτον ἑαυτὸν ἀῤῥήτῳ λόγῳ περιέζωσε , τουτ έστιν , ἥνωσέ τε καὶ περιέσφιγξε τὴν ἀνθρωπότητα , ὥστε ἓν εἶναι τὸν Λόγον καὶ σάρκα ·
διόπερ καὶ σὰρξ γεγενῆσθαι λέγεται ·
ἀνθ ὅτου δὲ αὐτῷ ἐσκοπήθη τὸ μυστήριον ;
ἰδού , φησιν , ἡ αἰτία τῆς τοῦ Λόγου σαρκώσεως 0 ·
σαλευομένην γὰρ τῇ πλάνῃ τὴν οἰκουμένην ἐνδημήσας ἐστήριξεν , ὥστε μηκέτι σάλον αὐτῆς ἐλπίζεσθαι .
ἐρεῖς δὲ καὶ τὴν Ἐκκλησίαν οἰκουμένην  οἰκεῖται γὰρ ὑπὸ τῶν ἀγγέλων καὶ αὐτοῦ τοῦ Θεοῦ ·
ὅθεν αὐτοῦ καὶ οἶκος προσηγόρευται  ἥτις οὐ σαλευθήσεται .
Κ ἂν γὰρ ἐπιβουλεύωσι πολλοί , ἐπὶ τὴν πέτραν ὅμως ᾠκοδόμηται , Καὶ πύλαι ᾄδου οὐ κατισχύσουσιν αὐτῆς , τὰ τῶν αἱρετικῶν στόματα .
ἕτοιμος ὁ θρόνος σου ἀπὸ τότε 0 ·
ἀπὸ τοῦ αἰῶνος σὺ εἶ .
Οὐ μόνον εὐπρέπειαν καὶ δύναμιν , ἀλλὰ καὶ θρόνον τοῦ Χριστοῦ καλεῖ τὴν ἀνθρωπότητα ·
περὶ ἧς καὶ προφήτης ἕτερος ἔλεγε ·
καὶ διορθωθήσεται μετ ἐλέους θρόνος , καὶ καθιεῖται βασιλεὺς δίκαιος ἐν σκηνῇ Δαυῒδ κρίνων .
ὁ ψαλμῳδὸς οὕτως περὶ τοῦ Χριστοῦ προφητεύων φησίν ·
ὁ θρόνος αὐτοῦ ὡς ὁ ἥλιος ἐναντίον μου 0 1 .
τὸ μυστήριον τοίνυν τῆς τοῦ Κυρίου σαρκώσεως ἀπὸ τότε ἡτοίμασται ·
ἀπὸ τότε , ἀπὸ τοῦ αἰῶνος , φησί ·
τουτ έστιν , ἀπ ἀρχῆς τῆς τοῦ κόσμου τοῦ ὁρωμένου κτίσεως .
τότε γὰρ τὸν ἄνθρωπον κτίζων , κατ εἰκόνα οἰκείαν ἐδημιούργησε , βασιλικὸν αὐτῷ χαρακτῆρα περιθείς ·
ἐγίνωσκε γὰρ ὅτιπερ αὐτὸν ἀναλαμβάνειν ἔμελλε ·
διὸ προσέθηκε , Εἶ , μονονουχὶ λέγων , ὁ νῦν σαρκωθείς , Σὺ εἶ , ὁ ἀπ αἰῶνος κτίσας κατὰ τὸ σοὶ δόξαν καλῶς ἔχειν τὸν ἄνθρωπον .
ἐπῆραν οἱ ποταμοί , Κύριε , ἐπῆραν οἱ ποταμοὶ φωνὰς αὐτῶν .
ποταμοὺς νόησον τὰς ἐνεργείας τοῦ Πνεύματος ·
ὁ πιστεύων εἰς ἐμέ , καθὼς εἶπεν ἡ Γραφή , ποταμοὶ ἐκ τῆς κοιλίας αὐτοῦ ῥεύσουσιν ὕδατος ζῶντος ·
ὅπερ ὁ εὐαγγελιστὴς ἑρμηνεύων ἐπήγαγε ·
τοῦτο δὲ ἔλεγε περὶ τοῦ Πνεύματος , οὗ ἤμελλον λαμβάνειν οἱ πιστεύοντες εἰς αὐτόν .
Αὗται τοίνυν αἱ δωρεαὶ τοῦ Πνεύματος ἐπῆραν τὰς ἑαυτῶν φωνάς , τουτ έστιν , ὕψωσαν ·
πανταχοῦ γὰρ τῆς γῆς ἐφανερώθησαν , ὡς ἀπὸ ὕψους τοῦ οὐρανοῦ φερόμεναι .
ἐπῆραν δὲ διὰ τῆς γλώττης τῶν προφητῶν , τῶν ἔμπροσθεν προφητευσάντων εὔδηλον .
ἀροῦσιν οἱ ποταμοὶ ἐπιτρίψεις αὐτῶν .
ποίοις ὀργάνοις χρησάμενοι 0 ;
τοῖς ἀποστόλοις εὔδηλον 0 ·
ἐπειδὴ καιροῦ νῦν ἐμνημόνευσε μέλλοντος , ἐν ᾧ διὰ τῶν ἀποστόλων αἱ δωρεαὶ τοῦ Πνεύματος ὑψώθησαν , μάλιστα καὶ τὰς ἑαυτῶν ἐπιτρίψεις , τουτέστι , τὰς ἐπάρσεις , ἀνύψωσαν ·
ἢ καὶ ἐπιτρίψεις τὰ Βάθη νοήσεις , ὡς ἐξέδωκε Σύμμαχος ·
ἢ καὶ Ταπείνωσιν 0 ·
οὕτω γὰρ ἡ πέμπτη καὶ ἕκτη παραδέδωκεν ἔκδοσις ·
εἴ τε δὲ τὰ Βάθη τῶν νοητῶν ποταμῶν , τουτέστι τὰ κεκρυμμένα μυστήρια τῶν δωρεῶν τοῦ Πνεύματος 0 1 ·
εἴ τε τὴν Ταπείνωσιν 0 1 ·
ταπεινὴ γὰρ παρὰ τοῖς πολλοῖς ἡ τοῦ Πνεύματος δόξα 0 ·
τοὺς πλείστους λανθάνουσα , διὰ τῶν ἀποστόλων ὑψοῦται ταῦτα καὶ πεφανέρωται .
ἀπὸ φωνῶν ὑδάτων . . . . . . . 0 .
λείπει . . . . . . . .
ψαλμὸς ϟγʹ .
Εὐημερίας τὸ πρόσκαιρον 0 .
σχετλιάζων δὲ ὥσπερ ἐπ  αὐτοῖς , τὰ παρόντα ἐφθέγξατο , καὶ δυσανασχετῶν ὅτι χρόνος ἐπ αὐτοῖς τοῦ Θεοῦ μακροθυμοῦντος τρίβεται 0 ·
ὥστε καὶ καυχᾶσθαι ἐφ οἷς ἐχρῆν εὐλαβεῖσθαι καὶ αἰσχύνεσθαι .
καὶ τίς αὐτῶν ἡ καύχησις 0 ;
φθέγξονται καὶ λαλήσουσιν ἀδικίαν , λαλήσουσι πάντες οἱ ἐργαζόμενοι τὴν ἀνομίαν .
Οἱ γὰρ ἔργων πονηρῶν μὴ φεισάμενοι , λόγων πῶς οὗτοι φείσονται ;
διόπερ λαλοῦσιν ἀεί , καὶ τοὺς ἄλλους ὀλισθῆναι προτρέπονται .
νῦν μὲν λέγουσι , Ποιήσωμεν τὰ κακά , ἵνα ἔλθῃ τὰ ἀγαθά ·
νῦν δέ , Φάγωμεν καὶ πίωμεν , αὔριον γὰρ ἀποθνήσκομεν ·
πάλιν 0 ·
Οὐκ ἐφορᾷ Κύριος τὴν γῆν ·
καὶ ὅσα τοιαῦτα παρὰ τῶν προφητῶν καταῤῥηθέντες εὑρίσκονται .
τὸν λαόν σου , Κύριε , ἐταπείνωσαν , καὶ τὴν κληρονομίαν σου ἐκάκωσαν ·
ἔργοις ποιοῦντες καὶ λόγοις ἑκάτερον 0 .
ταπεινοῖ γὰρ τὸν τοῦ Θεοῦ λαὸν καὶ κακοῖ τὴν αὐτοῦ κληρονομίαν , δηλαδὴ τὴν ἀνθρωπότητα 0 .
οὐ μόνον ὁ ἁρπάζων , καὶ τύπτων , καὶ λοιδορῶν , καὶ ἄδικα κρίνων , ἀλλὰ καὶ ὁ φαῦλα συμβουλεύων καὶ τὴν παρανομίαν ὡς συμφέρουσαν ὑποτιθέμενος 0 .
περὶ ὧν εἴρηται , ὅτι Φθείρουσιν ἤθη χρηστὰ ὁμιλίαι κακαί .
ἢ οὐκ ἐταπείνωσαν τὸν τοῦ Θεοῦ λαὸν οἱ ἀπὸ τῆς ἐρήμου πεμφθέντες κατάσκοποι , παλινδρομῆσαι πρὸς Αἴγυπτον συμβουλεύσαντες ;
χήραν καὶ ὀρφανὸν ἀπέκτειναν , καὶ προσήλυτον ἐφόνευσαν .
Οὐχ ὅτι πάντως ξίφει κατ αὐτῶν ἢ πολεμικοῖς ἑτέροις ὀργάνοις ἐχρήσαντο 0 ·
ἀναιρεῖ δὲ προσήλυτον καὶ χήραν ὁ λαμβάνων τὸν ἀγρὸν ὃν ἔχουσι μόνον , ὁ τροφὴν αὐτοὺς ἀποστερῶν τὴν ἐφήμερον , ὁ τὸν οἶκον ἁρπάζων , ᾧ σκέπτονται μόνῳ , ὁ διαφθείρων τὸ ἐπ αὐτοῖς κριτήριον , οἷς πολλὰ καὶ νῦν καὶ παρὰ πολλῶν γίνεται ·
ὧν πηλίκον ἐστὶ τὸ ἁμάρτημα ἀπὸ τῶν ἑξῆς μάνθανε .
καὶ εἶπον , οὐκ ὄψεται Κύριος , οὐ δὲ συνήσει ὁ Θεὸς τοῦ Ἰακώβ .
ταῦτα κ ἂν μὴ λέγωσιν οἱ ἅρπαγες καὶ παράνομοι τῇ γλώττῃ , ἀλλὰ τῇ γνώμῃ λέγουσιν .
Οὐ γὰρ ἂν ὀρφανούς , ὧν ἐστι πατὴρ ὁ Θεός , οὐ δὲ χήρας , ὧν αὐτὸς κριτής , οὐ δὲ προσηλύτους , οὓς αὐτὸς ἀγαπᾷ , ὡς Μωϋσῆς ὁ νομοθέτης ἔγραψεν , ἁρπάζειν ἢ φονεύειν ἐθάῤῥησαν , εἰ μὴ πρὸς τοσοῦτον ἀλαζονείας ἐξέπεσον , ὥστε ὑπογράφειν τῷ λογισμῷ , ὅτι λαθεῖν τὸν Δημιουργὸν δύνανται , ὅτι τὸν κόσμον ἀπρονόητον ἔταξεν , ὅτι οὐκ ἐφορᾷ ὁ Κριτὴς τὰ ἀνθρώπινα 0 ·
οἷς τὰ ἑξῆς ἐπισκώπτων ἐπήγαγεν ·
σύνετε δέ , ἄφρονες ἐν τῷ λαῷ , καὶ μωροί , ποτὲ φρονήσατε .
ἄφρονας ἔθος τῷ προφήτῃ τούτῳ καλεῖν τοὺς περὶ Θεοῦ λογιζομένους βλάσφημα 0 ·
περὶ ὧν φησιν ·
Οὐκ ἔστι Θεός .
τοιοῦτοί τινες οἱ κατὰ χηρῶν καὶ ὀρφανῶν καὶ προσηλύτων πλημμελοῦντες , ἢ καὶ παρανομίαν ἑτέραν ἐργαζόμενοι , οἷς ἐπιτιμῶν διὰ μὲν τοῦ προτέρου στίχου συνιέναι παρακελεύεται 0 ·
ἐν δὲ τῷ δευτέρῳ φησί , Ποτὲ φρονήσατε , δεικνὺς ὡς ἐὰν μὴ μεταμεληθέντες νῦν φρονήσωσιν , ὕστερον οὐ δυνήσονται ·
ἐν γὰρ τῷ ᾅδῃ τίς ἐξομολογήσεταί σοι ;
διόπερ αὐτοὺς καὶ μωροὺς προσηγόρευσεν , ὅτι τὸν τῆς ἐπιστροφῆς καιρὸν ῥᾳθυμοῦντες ἀναλί σκουσιν ·
ὅπερ ἐστὶ μωρῶν ἴδιον , οὐκ εἰδέναι καιροῖς προσφόρως οὐ δὲ πράγμασι χρήσασθαι ·
ἀλλὰ μη δὲ συνιέναι τὰ πᾶσιν ὁμολογούμενα ·
ἔστι δὲ τὰ ἑπόμενα ·
ὁ φυτεύσας τὸ οὗς οὐχὶ ἀκούει , ἢ ὁ πλάσας τὸν ὀφθαλμὸν οὐχὶ κατανοεῖ ;
διὰ τῶν ὀργάνων καὶ τὰς αἰσθήσεις τὰς ἐν αὐτοῖς ἐδήλωσε , τὴν ἀκοήν , τὴν θεωρίαν ·
θεοῦ γὰρ ἡμῖν ταύτας τε καὶ τὰς ἄλλας αἰσθήσεις δημιουργήσαντος , ἔχομεν .